Luettelo Englannin hallitsijoista
Tudor-suku (1485–1603)

Tudorit polveutuvat John Beaufortista, Somersetin ensimmäisestä jaarlista. Beaufort oli yksi Juhana Gentin, Edvard III:n kolmannen lapsen ja Lancasterin ensimmäisen herttuan, avioton lapsi (hänen rakastajattarensa Katariina Swynfordin poika). Avioton lapsi ei peri Englannin kruunua, mutta asiaan vaikutti monimutkaisella tavalla se, että Gent ja Swynford menivät naimisiin vuonna 1395 (25 vuotta John Beufortin syntymän jälkeen).
Beaufort julistettiin samana vuonna paavin bullalla avioliitossa takautuvasti viralliseksi jälkeläiseksi. Juhana Gentin virallinen lapsi Henrik IV tunnusti myös Beaufortit, muttei hyväksynyt heitä kruunun perijiksi. Beaufortit pysyivät liitossa Gentin muiden jälkeläisten kanssa etenkin Lancaster-suvun kanssa.
John Beaufortin tyttärentytär Lady Margaret Beaufort meni naimisiin Richmondin 1. jaarlin, Edmund Tudorin kanssa. Tudor oli walesilaisen hoviherran Owen Tudorin ja Valois’n Katariinan lapsi, joka oli Lancaster-sukuun kuuluvan Henrik V:n leski.
Edmund Tudorilla oli kahdeksan aviotonta tai sala-avioliiton kautta tullutta lasta. Edmund antoi kaiken omaisuutensa lapsien velipuolelle Henrik VI:lle. Kun Lancaster-suku kaatui, Tudorit tulivat tilalle. Edmund Tudorin pojasta tuli kuningas Henrik VII, joka voitti Rikhard III:n Bosworthin taistelussa ruusujen sodan aikana. Henrik VII:n vaatimus kruunuun oli huomattavasti heikompi kuin Rikhard III:n, mutta taistelun voittaneena Henrikistä tuli kuningas ja uuden dynastian perustaja. Hän solmi avioliiton Edvard IV:n tyttären Yorkin Elisabetin kanssa, jolloin kilpailevat suvut yhdistyivät Tudor-ruusun alle. Samalla Henrik varmisti jälkeläistensä laillisen siteen edeltäneeseen Plantagenet-sukuun. Tudor-suku syrjäytti ruusujen sotien seurauksena Plantagenetin valtaistuimelta ja se hallitsi vuodesta 1485 vuoteen 1603, kun Elisabet I kuoli ilman ainuttakaan perillistä.
Henrik VIII:n aikana suku joutui välirikkoon roomalaiskatolisen kirkon kanssa, ja monarkista tuli Englannin ja Irlannin kirkkojen päämies.
| Monarkki | Monarkki | Vallassa  | Syntynyt   | Vanhemmat  | Puoliso(t)  | Kuollut  | Vaatija  |
| --- | --- | --- | --- | --- | --- | --- | --- |
|  | Henrik VII | 22. elokuuta 1485–1509 | 28. tammikuuta 1457 Pembrokeshire | Edmund Tudor ja Margaret Beaufort | Yorkin Elisabet 18. tammikuuta 1486 | 21. huhtikuuta 1509 (52 vuotta), Richmond upon Thamessa | Edvard III:n suora jälkeläinen |
|  | Henrik VIII  | 21. huhtikuuta 1509–1547 | 28. kesäkuuta 1491 Greenwichissä | Henrik VII ja Yorkin Elisabet | Katariina Aragonialainen 11. kesäkuuta 1509 Anne Boleyn 25. tammikuuta 1533 Jane Seymour 30. toukokuuta 1536 Anna Kleveläinen 6. tammikuuta 1540 Katariina Howard 28. heinäkuuta 1540 Katariina Parr 12. heinäkuuta 1543 | 28. tammikuuta 1547 (55 vuotta) Lontoossa | Henrik VII:n poika |
|  | Edvard VI | 28. tammikuuta 1547–1553 | 12. lokakuuta 1537 Richmond upon Thamesissä | Henrik VIII ja Jane Seymour | naimaton | 6. heinäkuuta 1553 (15 vuotta) | Henrik VIII:n poika |
Kiistanalaisia vaatimuksia
Edvard VI nimitti Lady Jane Greyn kruununperijäksi. Neljä päivää Edvardin kuoleman jälkeen 6. heinäkuuta 1554 Jane julistettiin kuningattareksi. Yhdeksän päivää myöhemmin 19. heinäkuuta Privy Council muutti krununperimisoikeuden Edvard VI:n katoliselle sisarpuolelle Maria I:lle. Jane teloitettiin vuonna 1554 vain 16-vuotiaana.
| Monarkki  | Monarkki  | Vallassa  | Syntynyt  | Vanhemmat  | Puoliso(t)  | Kuollut  | Vaatija  |
| --- | --- | --- | --- | --- | --- | --- | --- |
|  | Lady Jane Grey | 10.–19. heinäkuuta 1553 | lokakuu 1536/1537 Leicesterissä | Henrik Grey ja Frances Grey | lordi Guildford Dudley 21. toukokuuta 1553 | 12. helmikuuta 1554 (17 vuotta) tai 12. helmikuuta 1554 (16 vuotta) Lontoossa | Henrik VII:n suora jälkeläinen |
| Monarkki  | Monarkki  | Vallassa  | Syntynyt  | Vanhemmat  | Puoliso(t)  | Kuollut  | Vaatija  |
| --- | --- | --- | --- | --- | --- | --- | --- |
|  | Maria I | 19. heinäkuuta 1553–1558 | 18. helmikuuta 1516 Greenwichissä | Henrik VIII ja Katariina Aragonialainen | Filip II 25. heinäkuuta 1554 | 17. marraskuuta 1558 (42 vuotta), Lontoossa | Henrik VIII:n tytär |
|  | Filip  | 25. heinäkuuta 1554 – 17. marraskuuta 1558 | 21. toukokuuta 1527 Valladolidssa Espanjassa | Kaarle V ja Isabella | (2) Maria I 25. heinäkuuta 1554  kolme muuta puolisoa | 13. syyskuuta 1598 (71 vuotta), El Escorialissa Espanjassa | Maria I:n puoliso |
| Monarkki | Monarkki | Vallassa  | Syntynyt  | Vanhemmat  | Puoliso(t)  | Kuollut  | Vaatija  |
| --- | --- | --- | --- | --- | --- | --- | --- |
|  | Elisabet I | 17. marraskuuta 1558–1603 | 7. syyskuuta 1533 Greenwichissä | Henrik VIII ja Anne Boleyn | naimaton | 24. maaliskuuta 1603 (69 vuotta) Richmond upon Thamesissa | Henrik VIII:n tytär |